als_Latn dik_Latn sag_Latn
Meizu prezantoi para disa muajsh pajisjen e parë të serisë M1, fableti Mi Note. Tani kompania ka vendosur të krijojë një version mini të kësaj pajisjeje, që ka nofkën Blue Charm. Kompania do të prezantojë këtë telefon gjatë një eventi që do të zhvillojë më 28 janar. Ndërkohë janë zbuluar disa nga veçoritë që ky telefon do të ketë.
Ndryshe nga spekulimet e mëparshme që janë bërë në lidhje me këtë telefon, M1 Mini do të ketë në fakt ekran me prekje 5 inç, dhe jo 4.7 inç. Rezolucioni është i njëjtë, 720 pikselë. Kamera e pasme do të jetë 13 megapikselë dhe do të ketë një blic LED. Telefoni M1 Mini do të shitet për 128 dollarë ose 112 euro.
Veçoria më interesante e këtij telefoni është sistemi me të cilin do të operojë. Blerësit do të kenë mundësi të zgjedhin ndërmjet tri versioneve të sistemeve operative. Njëri version do të ketë sistemin operativ Flyme OS, një interpretim i Android-it nga kompania Meizu. Tjetri do të ketë sistemin YunOS, zhvilluar pjesërisht nga Alibaba, dhe versioni i fundit do të operojë me sistemin Ubuntu.
Nëse këto spekulime janë të vërteta, atëherë mund të themi që M1 Mini do të jetë telefoni i parë inteligjent që do të ketë platformën mobile Ubuntu. Sa i përket specifikave të tjera të telefonit inteligjent M1 Mini, nuk janë bërë të ditur akoma, por data 28 janar po afron, kështu që do të mund të marrim të gjitha informacionet e duhura.
(Herë të lexuara: 111)
als_Latn als_Latn als_Latn als_Latn als_Latn